Starlink

Starlink on SpaceX:n kehitteillä oleva satelliitti-internetjärjestelmä. Konstellaatioon kuuluvia satelliitteja oli matalalla Maan kiertoradalla helmikuussa 2022 toiminnassa yli 1 800.  Tavoitteena on tarjota koko Maapallon kattava internet-verkko. Suurimmillaan suunnitelmissa konstellaatio käsittäisi jopa 42 000 satelliittia, joista Yhdysvaltain telehallintovirasto on jo hyväksynyt 12 000.

Starlink on ollut beta-vaiheessa lokakuuhun 2021, jolloin sana "beta" poistettiin kuvauksista. Starlink on maailman ensimmäinen ja suurin satelliittien tähdistö, joka käyttää matalaa Maan kiertorataa tarjotakseen laajakaistainternetin, joka pystyy tukemaan suoratoistoa, online-pelaamista, videopuheluita ja paljon muuta.

Hyödyntämällä kehittyneitä satelliitteja ja käyttäjälaitteistoa yhdistettynä syvään kokemukseemme sekä avaruusaluksista että kiertoradalla toimimisesta, Starlink tarjoaa nopean, alhaisen latenssin internetin käyttäjille kaikkialla maailmassa.

Starlinkin rakentamisen kustannusarvio on vähintään kymmenen miljardia Yhdysvaltain dollaria ja sen ensimmäinen vaihe on tarkoitus valmistua vuoteen 2027 mennessä. SpaceX:n arvion mukaan Starlinkin liikevaihto on yli 30 miljardia Yhdysvaltain dollaria vuonna 2025. 

SpaceX aloittaa Starlinkin kaupallisen toiminnan, kun kiertoradalla on 800 satelliitin konstellaatio. Heinäkuussa 2022 Starlink on saatavissa 36 maassa. Toimitusjohtaja Elon Muskin mukaan tavoitteena on saada valtaosa Maan pitkän välimatkan valokuituliikenteestä siirtymään Starlinkin varaan ja lisäksi noin 10 prosenttia paikallisesta liikenteestä. 

Musk on maininnut että avaruuden tyhjiössä valo liikkuu 40–50 prosenttia nopeammin kuin valokuidussa. Yhteyden viive on noin 25 millisekuntia. Muskin mukaan satelliittien välinen kommunikaatio on huomattavasti yksinkertaisempaa kuin valokuituliikenne, joka edustaa monimutkaista verkkoa. Suurin osa satelliitti-internet-palveluista tulee yksittäisistä geostationaarisista satelliiteista, jotka kiertävät planeettaa 35 786 km:n korkeudella. Tämän vuoksi edestakaisen matkan data-aika käyttäjän ja satelliitin välillä (tunnetaan myös latenssina) on korkea, mikä tekee lähes mahdottomaksi tukea suoratoistoa, online-pelaamista, videopuheluita tai muita suuren tiedonsiirtonopeuden toimintoja.

Starlink on tuhansien satelliittien tähdistö, joka kiertää planeettaa paljon lähempänä Maata, noin 550 km:n etäisyydellä, ja peittää koko maapallon. Koska Starlink-satelliitit ovat matalalla kiertoradalla, latenssi on huomattavasti pienempi – noin 20 millisekuntia, kun perinteisten satelliittien latenssi on yli 600 ms. Starlink on ensimmäinenkaupallisesti saatavilla oleva vaiheistettu ryhmäantenni. Starlink Kitin myyntipakkauksessa on kaikki verkkoon liittymiseen tarvittavat osat ja liittymisen voi tehdä muutamassa minuutissa. Tarvikkeita ovat Starlink, WiFi-reititin, kaapelit ja tukiasema. Laite suuntautuu itsestään, kunhan siitä on selkeä näkymä taivaalle.

Starlink kestää äärimmäistä kylmää, kuumuutta, rakeita, räntäsadetta, myrskytuulia ja jopa rakettimoottoreita. Starlink käytetään välittämään kuvaa lautalta jonne falcon 9 kantoraketti laskeutuu.

Laukaisut 
SpaceX:n Falcon 9 pystyy kuljettamaan 60 satelliittia kerrallaan. Ensimmäiset 60 satelliittia laukaistiin toukokuussa 2019.

Laukaisuihin on tarkoitus käyttää Starship:iä sen valmistuttua.

Satelliitit 
Ensimmäiset v1.0-satelliitit olivat massaltaan 260-kilogrammaisia ja kiersivät noin 350 kilometrin ratakorkeudella. Satelliitit käyttävät ionimoottoreita ja ne kykenevät itsenäiseen radan korjaukseen. Starlinkeissä on myös optiset avaruuslaserit. Niiden avulla starlink pystyy lähettämään tietoa ilman paikallisia maa-asemia.

Katso myös 
 Luettelo Falcon-rakettiperheen laukaisuista (yksittäiset Starlink-laukaisut vuodesta 2019 alkaen)
 Starlink sijainnit kartalla (epävirallinen) https://satellitemap.space/

Lähteet

Aiheesta muualla 

 Viralliset verkkosivut

SpaceX
Satelliittikonstellaatiot
Tietoliikennesatelliitit